**Ministru kabineta noteikumu “Valsts agrīnās brīdināšanas sistēmas izveidošanas, darbības un finansēšanas kārtība” projekta
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilās aizsardzības un katastrofas pārvaldīšanas likuma 8.panta otrās daļas 7.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 1.oktobrī stājās spēkā Civilās aizsardzības un katastrofas pārvaldīšanas likums (turpmāk - Likums). Saskaņā ar Likuma 8.panta otrās daļas 7.punktu Ministru kabinets nosaka valsts agrīnās brīdināšanas sistēmas izveidošanas, darbības un finansēšanas kārtību. Līdz ar to ir izstrādāts Ministru kabineta noteikumu projekts “Valsts agrīnās brīdināšanas sistēmas izveidošanas, darbības un finansēšanas kārtība” (turpmāk – Noteikumu projekts), kas pēc būtības paredz līdzīgu regulējumu, kāds ir noteikts pašreiz spēkā esošajos Ministru kabineta 2007.gada 7.augusta noteikumos Nr.530 "Civilās trauksmes un apziņošanas sistēmas izveidošanas, izmantošanas un finansēšanas kārtība" (turpmāk – Noteikumi Nr.530), taču precizējot tajā ietvertās normas atbilstoši pašreizējai situācijai.Vienlaikus Noteikumu projekts paredz, ka elektroniskie plašsaziņas līdzekļi bez maksas izziņo Valsts ugunsdzēsības un glābšanas dienesta sniegto informāciju par apdraudējumu, izsludināto ārkārtējo situāciju, izņēmuma stāvokli vai mobilizāciju un iedzīvotājiem ieteicamo rīcību, ievērojot dienesta nosacījumus par informācijas sniegšanas steidzamību, kā arī informāciju par trauksmes sirēnu gatavības pārbaudēm.Šāds tiesiskais regulējums ir nepieciešams, lai nodrošinātu pēc iespējas lielāku sabiedrības daļas informēšanu par rīcību katastrofas vai katastrofas draudu gadījumā, izsludināto īpašo tiesisko režīmu vai mobilizāciju un iedzīvotājiem ieteicamo rīcību.Noteikumu projekts neiekļauj informāciju par trauksmes sirēnu vadības kanālu. Šāda informācijas iekļaušana Noteikumu projektā palielina agrīnās brīdināšanas sistēmas iespējamās ievainojamības risku.Mobilizācijas likuma 9.panta 1.punkts noteic, lai reglamentētu mobilizācijas plānošanu, sagatavošanu un īstenošanu, Ministru kabinets izdod šādus noteikumus:1) par civilās trauksmes un apziņošanas sistēmu, nosakot:a) mērķi un uzdevumus,b) valsts un pašvaldību institūciju pienākumus sistēmas darbības nodrošināšanā.Norādām, ka Likumā tiek lietota jauna terminoloģija attiecībā uz civilās trauksmes un apziņošanas sistēmas, proti, valsts agrīnās brīdināšanas sistēma, kā arī Likumā jau tiek noteikti minētās sistēmas mērķi un uzdevumi. Līdz ar to Likumā jau tiek regulēti jautājumi, kas Mobilizācijas likumā ir ietverti kā deleģējums Ministru kabinetam. Tādējādi Noteikumu projektā netiek ietverti jautājumi, kas tiek regulēti Likumā. Grozījumi Mobilizācijas likumā (izslēdzot 9.panta 1.punktu) tiks izdarīti, vienlaikus ar Mobilizācijas likuma grozījumiem pēc būtības. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Sistēmas uzturēšanu un darbības nodrošināšanu saistītie izdevumi tiek segti apstiprinātā budžeta ietvaros, bet, ja būs nepieciešams papildu finansējums, tas tiks pieprasīts atbilstoši normatīvajos aktos budžeta un finanšu jomā noteiktajai kārtībai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts var ietekmēt jebkuru fizisku personu, juridisku personu, kā arī valsts un pašvaldības institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās un sabiedrības grupām un institūcijām, projekta tiesiskais regulējums nemaina tiesības un pienākumus, kā arī veicamās darbības, jo jebkurai personai pastāv iespēja neparakstīt līgumiem vai starpresoru vienošanos un līdz ar to tehnoloģiskās sistēmas netiks iesaistītas. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas nepārsniedz 200 euro, bet mērķgrupai, kuru veido juridiskas personas nepārsniedz 2000 euro. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. rojekts publicēts 2017.gada 2.februārī Iekšlietu ministrijas tīmekļa vietnē sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2017.gada 2.februārī tika ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību rakstveidā izteikt savu viedokli par Noteikumu projektu. |
| 3. | Sabiedrības līdzdalības rezultāti | Priekšlikumi par Noteikumu projekta izstrādē netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests, Iekšlietu ministrijas Informācijas centrs, Nacionālie bruņotie spēki, Satiksmes ministrija kā arī citas valsts un pašvaldības institūcijas, kas var nodrošināt agrīnās brīdināšanas uzdevumu izpildi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas un uzdevumi netiek radīti. Institūcijai pieejamos cilvēkresursus neietekmē.Jaunas institūcijas netiks veidotas. Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas III, IV un V sadaļas – projekts šīs jomas neskar.

Iekšlietu ministrs Rihards Kozlovskis

Iekšlietu ministrijas valsts sekretāre Ilze Pētersone – Godmane

Ķevers, 67075817

uldis.kevers@vugd.gov.lv